6. pielikums
Iepirkuma ID Nr. RSU 2026/141/AK
Nolikumam

LĪGUMA PROJEKTS
LĪGUMS Nr. ____________________
[bookmark: _Hlk178182800]par RSU īpašumu un civiltiesiskās atbildības apdrošināšanu

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), kuru, pamatojoties uz ______________ (pārstāvības pamats – pilnvara, rīkojums u.c.), pārstāv tās _________ (Amats) ____________  (Vārds Uzvārds), (turpmāk saukts – Apdrošinājuma ņēmējs), no vienas puses,
un
____ “___________________”, kuru pamatojoties uz (pārstāvības pamats – statūti, pilnvara, rīkojums u.c.), pārstāv tās  __________ (Amats) ___________ (Vārds Uzvārds), (turpmāk  saukts – Apdrošinātājs), no otras puses (turpmāk abi kopā saukti – Puses, katrs atsevišķi Puse), 
pamatojoties uz atklāta konkursa “RSU īpašumu un civiltiesiskās atbildības apdrošināšana” (identifikācijas Nr. RSU 2026/141/AK) (turpmāk tekstā – Atklāts konkurss) rezultātiem, noslēdz šāda satura līgumu (turpmāk – Līgums):

[bookmark: _Toc336440066]Līguma priekšmets 
1.1. [bookmark: _Toc336440085][bookmark: _Ref367712660][bookmark: _Ref336255145][bookmark: _Toc336440076]Apdrošinātājs apņemas veikt Apdrošinājuma ņēmēja Līguma 1. pielikumā norādīto īpašumu un civiltiesiskās atbildības apdrošināšanu saskaņā ar Līguma un tā pielikumu nosacījumiem, Latvijas Republikā spēkā esošajiem normatīvajiem aktiem un Atklātā konkursā iesniegto Apdrošinātāja piedāvājumu, savukārt Apdrošinājuma ņēmējs apņemas veikt Līguma 1. pielikumā norādīto īpašumu un civiltiesiskās atbildības apdrošināšanu pie Apdrošinātāja, kā arī samaksāt apdrošināšanas prēmiju, saskaņā ar Apdrošinātāja izrakstīto rēķinu (turpmāk tekstā – Pakalpojums).
1.2. Puses ņem vērā, ka Līguma 4. un 5.pielikuma nosacījumi netiks iztulkoti šaurāk kā Līguma 2. pielikumā “Tehniskā specifikācija” un Līguma 3. pielikumā “Tehniskais piedāvājums” norādīts. Pretrunu gadījumā starp šajā punktā norādītajiem Līguma pielikumiem, prioritāri ir Līguma 2. pielikuma un Līguma 3. pielikuma nosacījumi.
1.3. [bookmark: _Hlk115361640]Apdrošinājuma ņēmējs ir tiesīgs pievienot apdrošināto objektu sarakstam papildu objektus, un Apdrošinātājam jāapdrošina tie par papildu prēmiju, kas aprēķināta ar tādu pašu tarifu kā sākotnēji iekļautajiem objektiem, bet ņemot vērā atlikušo polises periodu un nepārsniedzot 10% no Līguma 2.1. punktā noteiktās apdrošināšanas prēmijas.
Apdrošināšanas līguma nosacījumi
1.1. [bookmark: _Hlk178184107]Kopējā Līguma summa (apdrošināšanas prēmija) par Pakalpojumu ir ______________ EUR (________ euro).
1.2. Apdrošināšanas piedāvājums sniegts ar nemainīgu prēmiju un nosacījumiem uz visu Līguma periodu, tas ir 12 (divpadsmit) mēneši no Apdrošināšanas līguma (polises) spēkā stāšanās dienas, ja nav grozījumu apdrošināšanas objektu sarakstā, un līdz līguma saistību izpildei.
1.3. Saskaņā ar Līgumu īpašumu un civiltiesiskās atbildības apdrošināšanas polises tiek slēgtas uz 12 (divpadsmit) mēnešiem.
1.4. [bookmark: _Hlk178184152]Apdrošinājuma ņēmējs pieņem no Apdrošinātāja strukturētu elektronisku rēķinu - rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt (Strukturēta e‑rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūta uz e-pasta adresi:  ______@rsu.lv un RSU eAdresi: EINVOICE@90000013771, pievienojot digitālo rēķinu lasāmā formātā (PDF).
1.5. Apdrošinājuma ņēmējs samaksu par Pakalpojumu veic ar pārskaitījumu uz  Apdrošinātāja Līgumā norādīto bankas kontu 30 (trīsdesmit) dienu laikā pēc Apdrošinātāja izrakstīta rēķina. Izrakstot rēķinu, tajā obligāti jānorāda Līguma, Apdrošināšanas līguma (polises) numurs, datums un kontaktpersona, pretējā gadījumā Apdrošinājuma ņēmējs ir tiesīgs bez soda sankciju piemērošanas kavēt šajā punktā noteikto maksājumu termiņu.
1.6. Maksājums uzskatāms par veiktu dienā, kad Apdrošinājuma ņēmējs ir pārskaitījis naudas summu uz Apdrošinātāja norādīto norēķinu kontu kredītiestādē. Maksājumi tiek veikti tikai uz Līgumā norādīto Apdrošinātāja bankas kontu. Norēķinu konts var tikt mainīts tikai uz Apdrošinātāja iesniegtas un apstiprinātas informācijas pamata, atbilstoši Līguma 7.7. punkta nosacījumiem, Pusēm slēdzot rakstveida vienošanos par grozījumiem Līgumā.
1.7. Apdrošinājuma ņēmējs Atklātā konkursā izmanto licencētas apdrošināšanas brokeru sabiedrības SIA “Partner Broker” (reģ. Nr. 40103175343, Pils iela 15A, Tukums, Tukuma novads, LV-3101) pakalpojumus. Brokera komisija par pakalpojumu ir 20 (divdesmit procenti) no apdrošināšanas prēmijas, bet ne vairāk kā 3920,00 EUR (trīs tūkstoši deviņi simti divdesmit euro, 00 centi).
Pušu pienākumi un tiesības
1.8. Apdrošinājuma ņēmējs apņemas:
1.8.1. maksāt Apdrošinātājam apdrošināšanas prēmijas pilnā apjomā un termiņā, atbilstoši izrakstītajam rēķinam par uz Līguma pamata noslēgtajām īpašuma un civiltiesiskās apdrošināšanas apdrošināšanas polisēm;
1.8.2. savlaicīgi iesniegt visu informāciju, kas nepieciešama īpašuma apdrošināšanas polišu noslēgšanai;
1.9. Apdrošinātājs apņemas Pakalpojumu sniegt kvalitatīvi, savlaicīgi un atbilstoši Līguma nosacījumiem, kā arī izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina to īstenošanu augstā kvalitātē. 
1.10. Apdrošinātājs apņemas nekavējoties, bet ne vēlāk kā 3 (trīs) darba dienu laikā rakstveidā informēt Apdrošinājuma ņēmēju, ja Līguma izpildes laikā: 
1.10.1. tiesā tiek ierosināta Apdrošinātāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai tiek pieņemts lēmums par Apdrošinātāja likvidācijas procesa uzsākšanu; 
1.10.2. Apdrošinātāja saimnieciskā darbība tiek apturēta;
1.10.3. Apdrošinātājs tiek reģistrēts ar PVN apliekamo personu reģistrā vai izslēgts no tā (atsūtot apliecības kopiju);
1.10.4. Apdrošinātājam tiek piemērotas vai uz Līgumu ir attiecināmas – attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
1.11. Puses, ievērojot Līguma noteikumus, ir tiesīgas pieprasīt un saņemt no otras Puses visu nepieciešamo informāciju, dokumentus un atbalstu, kas nepieciešams kvalitatīvai Pakalpojuma sniegšanai. 
1.12. Pasūtītājs ir tiesīgs pieprasīt informāciju par pakalpojuma izcelsmes valsti. Pakalpojuma izcelsme nosakāma pēc Apdrošinātāja izcelsmes valsts – juridiskām personām vadās pēc reģistrācijas valsts, fiziskām – pēc valstspiederības.
1.13. Apdrošināmo Apdrošinājuma ņēmēja nekustamo īpašumu skaits Līguma darbības laikā var tikt papildināts vai grozīts pēc Apdrošinājuma ņēmēja rakstveida pieprasījuma.
1.14. Līguma puses ir pilnā mērā materiāli atbildīgas par citai pusei radītajiem materiālajiem zaudējumiem.
1.15. Pārtraucot apdrošināšanas polises, Apdrošinātājs, saskaņā ar Apdrošinājuma ņēmēja iesniegumā par polises pārtraukšanu norādīto, atmaksā Apdrošinājuma ņēmējam samaksāto, bet neizmantoto prēmijas daļu, kas ir proporcionāla līdz apdrošināšanas polises darbības beigām atlikušo dienu skaitam, saskaņā ar Atklātam konkursam iesniegto Apdrošinātāja piedāvājumu.
Nepārvarama vara
1.16. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā Puse (vai Puses) nevarēja ne paredzēt, ne novērst, ne ietekmēt, un par kuru rašanos Puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, blokāde, civiliedzīvotāju nemieri, streiki, sakaru un kredītiestāžu darbības pārtraukums.
1.17. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
1.18. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
1.19. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
Pušu mantiskā atbildība
1.20. [bookmark: _Hlk112758118]Puses ir savstarpēji atbildīgas par otrai Pusei nodarītiem zaudējumiem, ja tie radušies Puses vai ar to saistītās personas, kā arī Līguma izpildē iesaistīto trešo personu darbības vai bezdarbības rezultātā, kā arī rupjas neuzmanības, ļaunā nolūkā izdarīto darbību vai nolaidības rezultātā.
1.21. [bookmark: _Hlk112758130]Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos zaudējumus.
1.22. Ja Puses vispār neizpilda kādu no Līguma vai tā pielikumiem izrietošajām saistībām, vainīgā Puse par katru no pārkāpumiem maksā otrai Pusei vienreizēju līgumsodu par katru neizpildes gadījumu 200,00 EUR (divi simti euro, 00 centi) apmērā.
1.23. [bookmark: _GoBack]Ja Puses kādu no Līguma vai tā pielikumiem izrietošu saistību izpilda nepienācīgi,  vainīgā Puse par katru no pārkāpumiem maksā otrai Pusei līgumsodu 0,5% apmērā no laikā neizpildītās saistības summas par katru nokavēto dienu, ja saistība ir izsakāma naudas izteiksmē, vai 50,00 EUR (piecdesmit euro, 00 centi) par katru nokavēto dienu, ja saistība nav izsakāma naudas izteiksmē.
1.24. Līgumsodu apmērs, kas piemērots, saskaņā ar Līguma 5.3., 5.4. punktiem, katrai Pusei nedrīkst pārsniegt 10 % no apdrošināšanas prēmijas.
1.25. Ja Puses pārkāpj Līguma 6. punktā noteiktās informācijas neizpaušanas saistības, kas ir radījis vai reāli var radīt kaitējumu otrai Pusei vai ar to saistītiem subjektiem, vainīgā Puse, pēc otras Puses pieprasījuma maksā līgumsodu 200,00 EUR (divi simti euro, 00 centi) apmērā par katru atsevišķu šādu pārkāpuma gadījumu.
1.26. Ja Apdrošinātājs nenodrošina Datu apstrādes nosacījumus, kas atrunāti Līguma 6. nodaļā, Apdrošinātājs pēc Apdrošinājuma ņēmēja pieprasījuma maksā līgumsodu 300,00 EUR (trīs simti euro, 00 centi) apmērā par katru šādu gadījumu.
1.27. Gadījumā, ja Pusēm, atbilstoši Līguma 5.3., 5.4., 5.6. un 5.7. punktu noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas.
1.28. Laikā, kad Apdrošinātāja saimnieciskā darbība ir apturēta, Apdrošinājuma ņēmējam līgumsods netiek aprēķināts.
1.29. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas citādāk. Līgumsoda samaksa nav uzskatāma par zaudējumu atlīdzināšanu.
Konfidencialitāte un fizisko personu datu aizsardzība 
1.30. [bookmark: _Hlk112757700]Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
1.31. [bookmark: _Hlk112757713]Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas, kā arī izplatīt, pavairot, nodot Pakalpojuma sniegšanai saņemto materiālu. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
1.32. [bookmark: _Hlk112757722]Puses pienākums ir nodrošināt, ka tās amatpersonas, darbinieki, konsultanti un citas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
1.33. [bookmark: _Hlk112757730]Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
1.34. [bookmark: _Hlk112757738]Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
1.35. [bookmark: _Hlk112757747]Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
1.36. [bookmark: _Hlk112757754]Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā, ja vien normatīvie akti nenosaka citu glabāšanas termiņu.
1.37. [bookmark: _Hlk112757761]Gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā. 
Līguma darbības termiņš, grozījumu izdarīšana un Līguma izbeigšana
1.38. [bookmark: _Hlk112757943]Līgums stājas spēkā ar tā abpusējas parakstīšanas dienu un ir spēkā 12 (divpadsmit) mēnešus vai līdz saistību izpildei, kas izriet no apdrošināšanas polises noteikumiem.
1.39. Līgums var tikt izbeigts pirms termiņa jebkurā brīdī, Pusēm savstarpēji par to rakstveidā vienojoties.
1.40. Apdrošinājuma ņēmējs ir tiesīgs vienpusēji izbeigt Līgumu, par to rakstveidā paziņojot Apdrošinātājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
1.40.1. Apdrošinātājs nav ievērojis Līgumā noteikto Pakalpojuma sniegšanas termiņu;
1.40.2. Apdrošinātājs sniedzis Līguma prasībām neatbilstošu vai nekvalitatīvu Pakalpojumu, par ko ir sastādīts akts par konstatētajiem trūkumiem, nosūtīts brīdinājums Apdrošinātājam un Apdrošinātājs brīdinājumā norādītajā termiņā nav novērsis trūkumus. 
1.41. Apdrošinājuma ņēmējs ir tiesīgs Līgumu ar Apdrošinātāju pārtraukt nekavējoties, rakstveidā par to paziņojot Apdrošinātājam, ja Apdrošinātājs apzināti Apdrošinājuma ņēmējam sniedzis nepatiesu informāciju vai ar nolūku veicis prettiesiskas darbības, vai pakalpojuma izcelsmes valsts ir Krievijas Federācija vai Baltkrievijas Republika.
1.42. Apdrošinātājs ir tiesīgs vienpusēji izbeigt Līgumu, par to rakstveidā paziņojot Apdrošinājuma ņēmējam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja Apdrošinājuma ņēmējs vismaz 30 (trīsdesmit) dienas nepamatoti kavē Līgumā noteikto maksājumu saistību termiņu un Apdrošinātājs pienācīgi ir izpildījis savas Līgumā noteiktās saistības. 
1.43. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
1.44. Ja Apdrošinātājs tiek pakļauts sankcijām un neizpilda Līguma 3.3.4. punktā noteiktās saistības, Apdrošinājuma ņēmējam pret Apdrošinātāju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
1.45. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, spēkā paliek iepriekšējie Līguma noteikumi.
1.46. Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
1.46.1. iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;
1.46.2. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami;
1.46.3. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību;
1.46.4. ja grozījumi nepieciešami Līguma 1.3. punktā norādītajā gadījumā.
1.47. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.

Citi noteikumi
1.48. Kā atbildīgo un pilnvaroto personu par Līguma izpildi, Pakalpojuma pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Apdrošinajuma ņēmēja puses nozīmē _________________, tālr. ____________, e-pasta adrese:________________, un no Apdrošinātāja puses nozīmē __________________, tālr. ____________, e-pasta adrese: _________________________, izmaiņu personālsastāvā gadījumā vienpusēji informējot otru Pusi.
1.49. Apdrošinājuma ņēmējs pilnvaro apdrošināšanas brokeri – SIA “Partner Broker” – Līguma ietvaros īstenot Apdrošinājuma ņēmēja interešu pārstāvēšanu, iestājoties apdrošināšanas gadījumam pēc nepieciešamības veicot apdrošināšanas atlīdzības pieteikšanu Apdrošinātājam Apdrošinājuma ņēmēja vārdā, kā arī nepieciešamības gadījumā bojātā īpašuma apsekošana kopā ar Apdrošinājuma ņēmēja un/vai Apdrošinātāja pārstāvi. Kontaktpersona no apdrošināšanas brokera puses – Anita Lukstaraupe, mob. tālr. +37129 123 921, e-pasts: anita.lukstaraupe@partnerbroker.lv.
1.50. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē. Elektroniskie paziņojumi uz Pušu norādītajiem e-pastiem, uzskatāmi par paziņotiem 2. (otrajā) darba dienā pēc to nosūtīšanas.
1.51. Ja kādai no Pusēm tiek mainīts juridiskais statuss, Puses amatpersonu paraksta tiesības vai kāds no Līguma minētajiem Pušu rekvizītiem, telefona, faksa numurs, e-pasta adrese, biroja pasta adrese u.c., tad Puse nekavējoties rakstiski paziņo par to otrai  Pusei. Ja Puse neizpilda šo noteikumu, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Pušu pārstāvjiem un to rekvizītiem.
1.52. Apdrošinātājs Līguma izpildē iesaista apakšuzņēmējus, uz kuru iespējām Atklātā konkursā balstījies, saskaņā ar Līguma izpildē iesaistīto apakšuzņēmēju sarakstu ________________ (norāda pēc nepieciešamības).
1.53. Apdrošinātājs bez saskaņošanas  ar Apdrošinājuma ņēmēju nav tiesīgs veikt Līguma izpildē iesaistītā personāla vai apakšuzņēmēju nomaiņu un iesaistīt papildu apakšuzņēmējus. Nomaiņa un piesaiste tiek veikta atbilstoši PIL 62. pantam.
1.54. Gadījumā, ja Līguma izpildes laikā tiek nomainīts apakšuzņēmējs vai tiek iesaistīts jauns apakšuzņēmējs vai arī šādu apakšuzņēmēju apakšuzņēmējs, kuri atbilst PIL 63. panta trešās daļas izpratnē un kuru sniedzamo pakalpojumu vērtība ir vismaz 10 000 euro, izslēgšanas nosacījumu pārbaude tiks veikta atbilstoši PIL 62. pantā noteiktajam. 
1.55. Puses strīdus risina savstarpēju sarunu ceļā. Ja šādā veidā 30 (trīdesmit) dienu  laikā vienošanās nav panākta, Puses strīdu risina atbilstīgi Latvijas Republikā spēkā esošajiem normatīvajiem aktiem.
1.56. Ja rodas strīds par Līguma saistību saturu, Līguma noteikumu interpretācijā Puses piemēro Atklāta konkursa noteikumus un Apdrošinātāja iesniegto piedāvājumu. 
1.57. Līgums sagatavots latviešu valodā uz _____ (_____) lapām, noformēts elektroniskā dokumenta veidā. Pusēm ir pieejams parakstīts Līgums elektroniskā formātā. Līgumam tā noslēgšanas dienā ir šādi pielikumi (norāda pēc nepieciešamības): 
1.57.1. 1. pielikums  “RSU īpašumu saraksts”  uz __ (_____) lapām;
1.57.2. 2. pielikums “Tehniskā specifikācija” uz __ (_____) lapām;
1.57.3. 3. pielikums “Tehniskais piedāvājums” uz __ (____) lapām;
1.57.4. 4. pielikums “Īpašuma apdrošināšanas noteikumi” uz __ (_____);
1.57.5. 5. pielikums “Civiltiesiskās atbildības apdrošināšanas noteikumi” uz __ (_____);
1.57.6. 6. pielikums “Finanšu piedāvājums” uz __ (____) lapas;
1.57.7. 7. pielikums “____________” uz __ (____) lapām.
Pušu rekvizīti un paraksti
	Apdrošinājuma ņēmējs:
Rīgas Stradiņa universitāte
Reģ. Nr. 90000013771
Dzirciema iela 16, Rīga, LV-1007
Banka: AS “Swedbank”
SWIFT: HABALV22
Konts: LV02HABA0551000376050
Banka: AS “SEB banka”
SWIFT: UNLALV2X
Konts: LV28UNLA0050013752619

Amats
Vārds, uzvārds
(norāda atbilstoši nepieciešamībai)

______________
 (paraksts) 
	Apdrošinātājs: 
___ “______________”
Reģ. Nr. ______________
Adrese: ______________
Banka: ______________
SWIFT: _______
Konts: ___________________




Amats
Vārds, uzvārds
(norāda atbilstoši nepieciešamībai)

__________________________
(paraksts)




ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

